b'\n_START_ARTICLE_\nDeprogrammering\n_START_PARAGRAPH_\nDeprogrammering refererer til handlinger som fors\xc3\xb8ker \xc3\xa5 tvinge en person til \xc3\xa5 bryte lojalitet til en religi\xc3\xb8s, politisk, \xc3\xb8konomisk, eller sosial gruppe. Blant de metoder som kan benyttes er ogs\xc3\xa5 drastiske grep som kidnapping og tvang. Lignende handlinger som gjennomf\xc3\xb8res uten fysisk tvang, kalles exit-r\xc3\xa5dgivning. Metoder og praksis som dette, som har sitt opphav i s\xc3\xa6rlig USA, er meget kontroversielle ved at andre enn personen det gjelder tar beslutninger om personen p\xc3\xa5 tvers av og i motsetningen av religionsfrihet og borgerrettigheter.\n_START_SECTION_\nFremgangsm\xc3\xa5ter\n_START_PARAGRAPH_\nB\xc3\xb8ker skrevet av deprogrammerings-ut\xc3\xb8vere og exit-r\xc3\xa5dgivere fremhever viktigheten av \xc3\xa5 overbevise den som skal \xc2\xabdeprogrammeres\xc2\xbb, om at de faktisk har v\xc3\xa6rt p\xc3\xa5virket av tankekontroll (eller \xc2\xabhjernevask\xc2\xbb).'